แบงก์โน้ตส์
แม้ไม่ใช่วันหวยออก แต่ 17 ต.ค.นี้มีลุ้น
15 ต.ค. 2555

คอยลุ้นกัน
แม้ไม่ใช่วันหวยออก แต่ 17 ต.ค.นี้มีลุ้น
เดี่ยวมือ 1 เบญจา หลุยเจริญ อธิบดีกรมศุลกากร ประธานกรรมการสลากกินแบ่งรัฐบาล จะเรียกประชุมคณะกรรมการมาหารือถึงความพร้อมในการจำหน่ายหวยออนไลน์เลขท้าย 3 และ 2 ตัว รวมถึงแผนแอ็กชันแพลนหวยออนไลน์ ที่ฝ่ายบริหารไปจัดทำ 




 
นอกจากนี้ จะพิจารณาเรื่องการตรวจสอบเครื่องจำหน่ายสลากของบริษัท ล็อกซเล่ย์ จีเทค เทคโนโลยี ที่กระจายอยู่ทั่วประเทศกว่า 6,000 เครื่อง ว่ามีสภาพเป็นอย่างไร พร้อมใช้งานได้จริงหรือไม่
ลึกแต่ไม่ลับ แง้มออกมาจากแฟ้มเสนอให้พิจารณาคือ จะมีการตัดสินใจเดินหน้าขายหวยออนไลน์เป็น 2 เฟส เฟสแรกเริ่มในเขตกรุงเทพฯ และปริมณฑลก่อน เพื่อดูถึงความพร้อม และปัญหาในการจำหน่ายในระยะเริ่มแรก 
เฟส 2 จะขยายการจำหน่ายไปทั่วประเทศ
กะทำให้ทันก่อน 1 ม.ค. 2556 ตามที่ รมช.คลังขวัญใจคนจน ทนุศักดิ์ เล็กอุทัย ที่อยากให้เริ่มจำหน่ายในต้นปีหน้า
นำร่องใน กทม.ก่อนย่อมมีชัย...